wickkiey/tamil-wikipedia-markdown huggingface dataset:
# வி. ச. பாண்டே


**வினோத் சந்திர பாண்டே** (*V. C. Pande*)(16 பிப்ரவரி 1932 - 7 பிப்ரவரி 2005) என்பவர் ராஜஸ்தான் பிரிவு இந்தியக் குடிமைப்பணி ஊழியர் ஆவார். இவர் 1989-1990-ல் அமைச்சரவை செயலாளராக இருந்தார்.  

அமைச்சரவை செயலாளர்களாகப் பணியாற்றிய பி. டி. பாண்டே மற்றும் கமல் பாண்டே குடும்பத்தில் காஷ்மீரில் வினோத் சந்திர பாண்டே பிறந்தார். கல்லூரிக் கல்வியினை அலகாபாத் பல்கலைக்கழகத்தில் முடித்தார்.  

இவர் 23 திசம்பர் 1989 முதல் 11 திசம்பர் 1990 வரை பிரதம மந்திரி வி. பி. சிங்கின் அமைச்சரவைச் செயலாளராக இருந்தார். வி. பி. சிங் முன்னர் நிதி அமைச்சராக இருந்தபோது வருவாய்த் துறைச் செயலாளராக இருந்தார். வி. பி. சிங்கும் வினோத் சந்திர பாண்டேயும் அலகாபாத் பல்கலைக்கழகத்தில் ஒன்றாகப் படித்தவர்கள்.  

பாண்டே பீகார் (1999-2003), ஜார்கண்ட் (2002-ல் குறுகிய காலம்), மற்றும் அருணாச்சலப் பிரதேசம் (2003-04) ஆகியவற்றின் ஆளுநராக அடல் பிகாரி வாச்பாய் அரசாங்கத்தின் நியமனத்தால் பணியாற்றினார்.  

திருமணம் முடிக்காமலிருந்த இவர், இந்தி, பாலி, சமசுகிருதம் ஆகிய மொழிகளில் புலமை பெற்றவர். இந்தியில் சிறந்த எழுத்தாளராகவும் இருந்தார். அருணாச்சலப் பிரதேசத்தின் ஆளுநர் பதவியிலிருந்து ஓய்வு பெற்றபின் இரண்டு மாதம் கழித்து, உத்தரப் பிரதேசத்தின் நொய்டாவில் இவர் இறந்தார்.
# எழுத்துணர்வு

**எழுத்துணர்வு** அல்லது **எழுத்து உணரும் நிலை** (*case sensitivity*) என்பது கணினிகள் ஒரு மொழியிலுள்ள எழுத்துக்களின் (பெரிய மற்றும் சிறிய எழுத்துகள்) வரிவடிவ வேறுபாட்டை உணர்வதாகும் ஆங்கிலம் முதலிய உலக மொழிகள் இத்தன்மையைப் பெற்றுள்ளன. இந்திய மொழிகளில் இத்தன்மை இல்லை.  

## துறைகளின் பயன்பாடுகள்
- **தேடல்** பயனர்கள் தாங்கள் பயன்படுத்தும் இயக்கமுறைக்கு (System) ஏற்ப தாம் தேடும் சொற்கள் சரியான எழுத்துணர்வுடன் கிடைக்கும் என எதிர்ப்பார்க்கின்றனர் பயனர்கள் Dog என்ற சொல்லை ஒரு இணைய இதழில் தேடுகிறார்கள் என்றால் அது *Dog* மற்றும் *dog* ஆகிய சொற்களின் இடையே எழுத்துகளில் எந்த வேறுபாட்டை காட்டமல் அச்சொற்கள் எங்கு இருந்தாலும் தெரிவும் படி காட்டும்.

சில நேரங்களில் பயனர்கள் ஒரு நிறுவனத்தின் பெயர்,வணிகச் சின்னங்கள், மனிதரின் பெயர்கள்,நகரங்களின் பெயர்கள் ஆகியவற்றை ஒரு வேளை தேட விரும்பினால் எழுத்துணர்வு செயல்பாடு பொருத்தமற்ற விடைகளை கண்டறிந்து தரும்  

## நிரலாக்க மொழிகளில்
சி, சி++, ஜாவா, சி சாப், ரூபி, பைத்தான், ஷிப்ட் போன்ற சில நிரலாக்க மொழிகளில் இந்த எழுத்துணர்வுத் தன்மையைக் காணலாம். அடா, பேசிக், பிபிசி பேசிக், போர்ட்ரான், வினவல் அமைப்பு மொழி (மைக்ரோசாப்ட் சீக்குவல் வழங்கி) போன்ற நிரலாக்க மொழிகளில் இந்த எழுத்துணார்வுத் தன்மை இல்லை.
# சுருள்வளையம்



**சுருள்வளையம்** (*toroid*) என்பது நடுவில் துளையுள்ள ஒரு சுழற்சி மேற்பரப்பு. சுருள்வளையத்தின் சுழற்சி அச்சானது இத்துளையின் வழியே செல்லும்; மேலும் அது சுழற்சி மேற்பரப்பைச் சந்திக்காது. எடுத்துக்காட்டாக, ஒரு செவ்வகத்தை அதன் ஒரு விளிம்புக்கு இணையான கோட்டை அச்சாகக் கொண்டு சுழற்றக்கிடைக்கும் சுழற்சி மேற்பரப்பானது, செவ்வக வெட்டுமுகங்கொண்ட உள்ளீடற்ற வளையமாகக் கிடைக்கும். சுழற்றப்படும் வடிவம் சதுரமாக இருப்பின் சுருள்வளையத்தின் வெட்டுமுகம் சதுரமாக இருக்கும்.  

இதேபோல சுழற்றப்படுவது வட்டமாக இருந்தால், உருவாகும் சுழற்சி மேற்பரப்பு உள்ளீடற்ற, வட்ட வெட்டுமுகங்கொண்ட வளையமாக இருக்கும். இது உருள்வளையம் (torus) என அழைக்கப்படுகிறது.  

சுருள்வளையம் என்ற சொல், சுருள்வளையவடிவ பன்முகத்திண்மத்தையும் குறிக்கப் பயன்படுத்தப்படுகிறது. அப்போது அச்சுருள்வளையம் வட்டமானதாக இருக்கவேண்டியதில்லை; மேலும் அதற்கு ஒன்றுக்கு மேற்பட்ட துளைகளும் இருக்கலாம்.  

உருள்வளையமானது, சுருள்வளையத்தின் ஒருவகையாகும். இனிப்புப் பண்டமான டோனட்டின் மேற்பரப்பாக உருள்வளையம் அமைகிறது. டோனட்டுகள் வட்டத்தகட்டைச் சுழற்றுவதால் உருவாகும் உருள்வளைய வடிவ திடப்பொருட்களாகும்.  

## சமன்பாடுகள்
ஒரு சுருள்வளையமானது அதன் சுழற்சி ஆரத்தைக் கொண்டு குறிக்கப்படுகிறது. சுழற்சி ஆரத்தின் அளவானது சுழலும் வடிவத்தின் மையப்புள்ளியிலிருந்து கணக்கிடப்படுகிறது. சுழலும் வடிவங்கள் சமச்சீர் வடிவங்களெனில், சுருள்வளையங்களின் மேற்பரப்பளவையும் கனவளவையும் கணக்கிட முடியும்:  

### சதுரச் சுருள்வளையம்
ஒரு சதுரச் சுருள்வளையத்தின் கனவளவு (V), மேற்பரப்பளவு (S) இரண்டும் கீழுள்ள சமன்பாடுகள் மூலம் பெறப்படுகின்றன.  

சதுர வெட்டுமுகத்தின் பரப்பளவு A; சுழற்சி ஆரம் R எனில்:  

:<math>V = 2 \pi R A</math>  
:<math>S = 2 \pi R C</math>  

### வட்டச் சுருள்வளையம்
ஒரு வட்டச் சுருள்வளையத்தின் கனவளவு (V), மேற்பரப்பளவு (S) இரண்டும் கீழுள்ள சமன்பாடுகள் மூலம் பெறப்படுகின்றன.  

வட்ட வெட்டுமுகத்தின் ஆரம் r; மொத்த வடிவின் ஆரம் R எனில்:  
:<math>V = 2 \pi^2 r^2 R</math>  
:<math>S = 4 \pi^2 r R</math>
# மனு வி. தேவதேவன்

**மனு வி. தேவதேவன்** (*Manu V. Devadevan* ) இந்தியாவைச் சேர்ந்த ஓர் வரலாற்றாசிரியர் ஆவார். 1947 ஆம் ஆண்டு இவர் பிறந்தார். நவீனத்துவத்திற்கு முந்தைய தென்னிந்தியாவில் தனது படைப்புகளுக்காக தேவதேவன் நன்கு அறியப்பட்டார். பல இந்திய மொழிகளில் நிபுணத்துவம் பெற்றவராக இருந்தார். தற்போது இவர் இமாச்சலப் பிரதேசத்தின் மண்டியிலுள்ள இந்திய தொழில்நுட்ப நிறுவனத்தில் மனிதநேயம் மற்றும் சமூக அறிவியல் பள்ளியில் பணிபுரிகிறார். கன்னடத்தில் இரண்டு கவிதைத் தொகுப்புகளை வெளியிட்டுள்ள இவர் <ref name=":1">ஒரு மொழிபெயர்ப்பாளராகவும் இயங்குகிறார்.  

நவீனத்திற்கு முந்தைய தென்னிந்தியாவின் மிகவும் அசல் மற்றும் பரந்த அளவிலான பணிகளுக்காக இப்பரிசு வழங்கப்பட்டது. பல மொழிகளில் உள்ள ஆதாரங்களைப் பற்றிய இவரது ஆழ்ந்த அறிவின் அடிப்படையில், இந்தியாவின் கலாச்சார வரலாற்றைப் பற்றிய ஆய்வுக்கு ஒரு சக்திவாய்ந்த மற்றும் புத்துணர்ச்சியூட்டும் புதிய அணுகுமுறையை இவரது புத்தகம் வழங்குகிறது.  

கேரளாவைச் சேர்ந்த மனு தேவதேவன், கர்நாடக மாநிலம் பெங்களூரில் வளர்ந்து படித்தார். சவகர்லால் நேரு பல்கலைக்கழகத்தில் முதுகலை பட்டப்படிப்பை முடித்தார். மங்களூர் பல்கலைக்கழகத்தில் இந்திய வரலாற்று ஆய்வாளர் கேசவன் வேலுதாட்டின் மேற்பார்வையில் முனைவர் பட்ட ஆராய்ச்சியை முடித்தார். மனிதநேயத்திற்கான இன்ஃபோசிசு பரிசு 2019 ஆம் ஆண்டு மனு தேவதேவனுக்கு வழங்கப்பட்டது.  

## வெளியீடுகள்
1. இந்து மதத்திற்கு முந்தைய வரலாறு'' (2016)
1. கிளியோவின் வழித்தோன்றல்கள்: கேசவன் வேலுதாட்டிற்கு மரியாதையளிக்கும் கட்டுரைகள்'' (2018, ஆசிரியர்)
1. இந்தியாவின் ஆரம்ப இடைக்கால தோற்றங்கள்' (2020)
# தி டூ ஜென்டில்மேன் ஆஃப் வெரோன

***தி டூ ஜென்டில்மேன் ஆஃப் வெரோன*** (The Two Gentlemen of Verona) என்பது வில்லியம் சேக்சுபியரின் நகைச்சுவை நாடகம் ஆகும், இது 1589 மற்றும் 1593 க்கு இடையில் எழுதப்பட்டதாக நம்பப்படுகிறது. இது ஷேக்ஸ்பியரின் முதல் நாடகமாக சிலரால் கருதப்படுகிறது, மேலும் சில கருப்பொருள்கள் மற்றும் மையக்கருத்துகளை கையாள்வதற்கான பரிசோதனை முயற்சியாக இது பரவலாகக் கருதப்பட்டது. பின்னர் இவை விரிவாகக் கையாளப்பட்டது. உதாரணமாக, ஒரு கதாநாயகி ஒரு சிறுவன் போல உடையணிந்தது அவரது நாடகங்களில் இதுவே முதன்முறையாக இருந்தது. இந்த நாடகம் நட்பு மற்றும் துரோகம், நட்புக்கும் காதலுக்கும் இடையிலான மோதல் மற்றும் காதலில் உள்ளவர்களின் முட்டாள்தனமான நடத்தை ஆகிய கருப்பொருளைக் கையாள்கிறது.  

சேக்சுபியரின் பலவீனமான நாடகங்களில் ஒன்றாக *டூ ஜென்டில்மேன்* பரவலாகக் *கருதப்படுகிறது.* இது ஷேக்ஸ்பியரின் நாடகங்களில் மிகக் குறைவான நடிகர்களைக் கொண்டுள்ள நாடகம் ஆகும்.  

## கதை மாந்தர்கள்

- வேலண்டைன்- வெரோனவில் வாழும் இளைஞன்
- புரோடியசு- வேலண்டைனின் நெருங்கிய நண்பன்
- சில்வியா- மிலனில் வேலண்டைன் மீது காதல்வயப்பட்டவர்
- ஜூலியா- வெரோனாவில் புரோதியசு மீது காதல் வயப்பட்டவர்
- லூசதா -
- அந்தோனியோ- புரோதியசுவின் தந்தை

## சுருக்கம்

நாடகம் தொடங்கும் போது, வேலண்டைன் தனது எல்லைகளை விரிவுபடுத்துவதற்காக வெரோனாவை விட்டு மிலனுக்கு செல்ல தயாராகிறார். அவர் தனது நெருங்கிய நண்பரான புரோதியசை தன்னுடன் வருமாறு வேண்டுகிறார், ஆனால் புரோதியசு சூலியாவை காதலிப்பதனால் அவருடன் செல்ல மறுத்துவிட்டார். ஏமாற்றமடைந்த வேலண்டைன், புரோதியசிடம் இருந்து விடைபெற்று தனியாகச் செல்கிறார். இதற்கிடையில், ஜூலியா தனது பணிப்பெண் லூசெட்டாவுடன் புரோதியசைப் பற்றி விவாதிக்கிறார், அவர் சூலியாவிடம் , புரோதியசு தன்னை விரும்புவதாக நினைக்கிறார். இருப்பினும்,நாணத்தினால் சூலியா, அவரைப் பிடிக்கும் என்று ஒப்புக்கொள்வதில் தடுமாற்றமடைகிறார்.பின்னர், லூசதா ஒரு கடிதத்தினை எழுதி சூலியாவிடம் கொடுக்கிறார் ஆனால் இதனை வேலண்டைனின் பணியாள் இசுப்பீடு கொடுத்ததாக சூலியாவை கேலி செய்கிறார். லூசதாவின் முன் தன் காதலை வெளிப்படுத்த விரும்பாத சூலியா, கோபத்துடன் கடிதத்தைக் கிழித்து எறிகிறார். அவள் லூசெட்டாவை அனுப்புகிறாள், ஆனால் தனது அசாத துணிவினை உணர்ந்து கடிதத்தின் துண்டுகளை எடுத்து முத்தமிட்டு, அவற்றை மீண்டும் ஒன்றாக இணைக்க முயற்சிக்கிறார்.  

## நாள் மற்றும் உரை

### நாள்
*தி டூ ஜென்டில்மேன் ஆஃப் வெரோன* உருவான சரியான நாள் தெரியவில்லை, ஆனால் இது சேக்சுபியரின் ஆரம்பகால படைப்புகளில் ஒன்றாக இருந்ததாக பொதுவாக நம்பப்படுகிறது. 1598 இல் வெளியிடப்பட்ட பிரான்சிஸ் மெரெசின் *பல்லாடிஸ் டாமியாவில்* சேக்சுபியரின் நாடகங்களின் பட்டியலில் இந்த நூலிற்கான முதல் சான்று உள்ளது ஆனால் இது 1590 களின் முற்பகுதியில் எழுதப்பட்டதாக கருதப்படுகிறது. உதாரணமாக, கிளிஃபோர்டு லீச் 1592/1593 இல் வெளியிடப்பட்டதாகக் கூறுகிறார் ஜி. பிளேக்மோர் எவன்ஸ் 1590-1593 எனவும் கேரி டெய்லர் 1590-1591 என்றும் பரிந்துரைக்கிறார்; கர்ட் இசுக்லூட்டர் 1580களின் பிற்பகுதியைக் குறிப்பிடுகிறார்; வில்லியம் சி. கரோல் 1590-1592 என்று பரிந்துரைக்கிறார்; ரோஜர் வாரன் உத்தேசமாக 1587 இருக்கலாம் என்றும், ஆனால் 1590/1591 ஆக இருப்பதற்கு அதிக வாய்ப்பு இருப்பதாகவும் ஒப்புக்கொள்கிறார்.
# ஹோர்முஸ் தீவு



மற்றும் ஓமன் வளைகுடாவிற்கு நடுவில் அமைந்த ஓர்முசு நீரிணையில் ஹோமுஸ் தீவின் அமைவிடம்]]  

**ஹோர்முஸ் தீவு** ( **Hormuz Island**) ஈரான் நாட்டின் தென்மேற்கில் உள்ள ஹோர்மொஸ்கான் மாகாணத்தைச் சேர்ந்த தீவு ஆகும். இத்தீவு பாரசீக வளைகுடா மற்றும் ஓமன் வளைகுடாவிற்கு நடுவில் அமைந்த ஓர்முசு நீரிணையில் ஹோமுஸ் தீவு உள்ளது. இத்தீவு ஈரான் நாட்டின் கடற்கரையிலிருந்து 8 கிலோ மீட்டர் தொலைவில் உள்ளது. பல வண்ண மணற்பரப்புகள் கொண்டதால் இத்தீவை வானவில் தீவு என்றும் அழைப்பர். இத்தீவு அழகான செம்மண் கடற்கரை கொண்டுள்ளது.இத்தீவில் அழகிய அருங்காட்சியகம் உள்ளது.  

## புவியியல்
ஹோர்முஸ் தீவு 42 சதுர கிலோ மீட்டர் பரப்பளவு கொண்டது. இத்தீவின் மேற்பரப்பு வண்டல் பாறைகளும், எரிமலையால் உமிழப்பட்ட கனிமங்களும் கொண்டது. இத்தீவின் உயரமான பகுதி, கடல் மட்டத்திலிருந்து 186 மீட்டர் உயரத்தில் உள்ளது. மழை வளம் இல்லாததால், இத்தீவின் மணல் மற்றும் நீர் மிகவும் உப்புத் தன்மை கொண்டுள்ளது. எனவே இத்தீவின் கடற்கரைகளில் அலையாத்தித் தாவரங்கள் வளர்க்கப்படுகிறது. இத்தீவின் கடற்கரை செம்மண் மற்றும் வெள்ளி நிற மணல், வண்ணப்ப பாறைகள் கொண்டது. இத்தீவின் தென்மேற்கில் வானவில் பள்ளத்தாக்கு உள்ளது. இத்தீவில் உள்ள ஜெலக் மலையின் சிவப்பு நிறமாக காட்சியளிக்கிறது. காரணம் தீவின் எரிமலை பாறைகளிலிருந்து பெறப்பட்டதாகக் கருதப்படும் இரும்பு ஆக்சைடான ஹெமாடைட் காரணம் ஆகும். இத்தீவில் கிடைக்கும் காவி நிற செம்மண் சாயமிடுதல், மட்பாண்டங்கள் மற்றும் அழகுசாதனப் பொருட்களின் ஓவியங்களிலும் பயன்படுத்தப்படுகிறது.  

## படக்காட்சியகம்
# சாவாளை


**சாவாளை** (*Lepturacanthus savala*) என்பது கொண்டல் இன மீன் ஆகும். இது இந்தியப் பெருங்கடலிலும், மேற்கு பசிபிக் பெருங்கடலிலும் கிழக்கு ஆஸ்திரேலியா ஆத்திரேலியா வரை காணப்படுகிறது. இவை ஆழமான நீரில் வாழ்கின்றன. இவை அதிகபட்சமான நீளம் வரையும், எடை வரையும் எட்டுகின்றன. இவை ஒடுடைய கணுக்காலிகள், சிறிய மீன்கள் போன்றவற்றை உண்கின்றன. குறிப்பாக இவை இறால்களைப் பிடிக்க இரவில் நீரின் மேற்பரப்பிற்கு வருகின்றன.
# உருசா


***உருசா*** (*Rusa*) என்பது தெற்காசியாவைச் சேர்ந்த மான் பேரினமாகும். இவை பாரம்பரியமாக *செர்வஸ்* பேரினத்தில் சேர்க்கப்பட்டிருந்தன. மேலும் மரபணு சான்றின்படி இதனை *செர்வஸ்* பேரினமாகக் கருதுவதைக் காட்டிலும், தனிப் பேரினமாகக் கருதுவது பொருத்தமற்றதாக இருக்கலாம் என்று கூறுகிறது.  

*உருசா* பேரினத்தின் கீழ் உள்ள நான்கு சிற்றினங்களில் மூன்று பிலிப்பீன்சு மற்றும் இந்தோனேசியாவில் ஒப்பீட்டளவில் சிறிய அளவில் பரவிக் காணப்படுகின்றன. ஆனால் கடமான் கிழக்கு இந்தியா தொடங்கி வடக்கே சீனா மற்றும் தெற்கே சுந்தா பெருந் தீவுகள் வரை பரவலாகக் காணப்படுகின்றன. வசிப்பிட இழப்பு மற்றும் இவற்றின் வாழிடங்களில் வேட்டையாடுதல் காரணமாக அச்சுறுத்தலுக்கு உள்ளாகியுள்ளன. ஆனால் மூன்று சிற்றினங்கள் வேறு பல இடங்களில் அறிமுகப்படுத்தப்பட்ட இனங்களாக உள்ளன.  

## சிற்றினங்கள்
| *உருசா அல்பிரடி* | விசயன் புள்ளிமான், பிலிப்பீன்சு புள்ளிமான் | பிலிப்பீன்சு |
| --- | --- | --- |
| *உருசா மரியானா* | பிலிப்பீன்சு பழுப்பு மான் அல்லது பிலிப்பீன்சு கடமான் | நீக்ரோஸ்-பனே, பாபுயான்/படனேஸ், பலவான், சுலு விலங்கினப் பகுதிகள் |
| *உருசா திமோரென்சிசு* | ஜாவன் உருசா அல்லது சுந்தா கடமான் | இந்தோனேசியா, கிழக்கு திமோர். |
| *உருசா யுனிகலர்* | கடமான் | இமயமலை, மியான்மர், தாய்லாந்து, இந்தோசீனா, மலாய் தீபகற்பம் உள்ளிட்ட தென்கிழக்கு ஆசியா, ஹைனன் தீவு, தைவான் உட்பட தென் சீனா மற்றும் இந்தோனேசியாவின் சுமத்ரா மற்றும் போர்னியோ தீவுகள் |
# ஒரண்டை


**ஒரண்டை** (*Acanthurus leucosternon*) என்பது ஒரு கடல் வெப்பமண்டல மீன் ஆகும், இது முள்வால் வகையி குடும்பத்தைச் சேர்ந்த அகந்தூரிடே ஆகும்.  

## விளக்கம்
இந்த மீன் சராசரியாக 23&nbsp; செமீ (9&nbsp;அங்குலம்) நீளம் வரை எட்டும். தட்டையான இந்த மீனின் உடல் நீள்வட்ட வடிவத்தைக் கொண்டுள்ளது. மற்ற முள்வால் வகையி மீன்களைப் போலவே, ஒரண்டை அதன் முன் துடுப்பால் நீந்துகிறது. இதன் வால் துடுப்பு பிறை வடிவத்தில் உள்ளது. இந்த மீனுக்கு இந்த குடும்பத்தின் பிற மீன்களைப் போல "கூரிய கத்தி போன்ற முள்" உள்ளன. இந்த முள் வால் துடுப்பின் அடியில் இரு பக்கங்களிலும் உள்ளன. இதன் வாய் சிறியது என்பதால் குறுகிய இடங்களில் உள்ள உணவை எடுக்க முடியும். இதற்கு கத்திரி போன்ற சிறிய கூர்மையான பற்கள் உள்ளது. மார்புத் துடுப்புகள் மஞ்சள் நிற பிரதிபலிப்புகளுடன் காணப்படும். மீன் ஆரோக்கியமாக இருக்கிறதா இல்லையா என்பதை அதன் நீல நிறத்தின் தீவிரம் காட்டுகிறது.  மீன் முதிர்ச்சியடையும் போது நிற மாற்றங்களுக்கு உள்ளாகாது.  

## பரவலும், வாழ்விடமும்
இந்தியப் பெருங்கடலின் வெப்பமண்டல கடல் நீரில் ஒரண்டை காணப்படுகிறது. இந்த இனமானது பவளப் பாறைகள் தொடர்புடைய ஆழமற்ற மற்றும் தெளிவான கடல் நீரில் காணப்படுகின்றன. இது தட்டையான மேல் பாறைகள் மற்றும் கடல்சார் சரிவுகளில் உள்ள பகுதிகளை விரும்புகிறது. ஒரண்டை ஒரு பகலாடி ஆகும். இது மற்ற முள்வால் வகையி மீன்களுடன் கூட்டமாக திரியும். உணவு ஏராளமாக இருக்கும் சந்தர்ப்பங்களில், இது கூட்டடமாக உணவு உண்ணும், ஆனால் பற்றாக்குறை சந்தர்ப்பங்களில், இது உணவுக்காக தனித்தனியாக போட்டியிடும். இது தன் கத்தி போன்ற முட்களை ஆயுதமாகப் பயன்படுத்தக்கூடியது.  

## பொருளாதார மதிப்பு
, மாலத்தீவு பகுதியில் *ஒரண்டை* கூட்டம்]]  
இவை நீர்வாழ் உயிரினங்கள் காட்சிச்சாலை தொழிலைத் தவிர வேறு எதற்கும் அரிதாகவே பிடிக்கப்படுகிறது. இது பொதுவாக வளர்ப்பதற்காக விற்கப்படும் மீன் ஆகும். இதை பராமரிப்பது சற்று கடினம். இவை இரவில் பவளப்பாறை குகைகளில் தஞ்சமடைகின்றன. இவை அகாந்தூரசு இனத்தில் உள்ள சில வகை மீன்களைத் தவிர பெரும்பாலான மீன் இனங்களுடன் இணக்கமாக உள்ளன.
# புலிக்கல்


**புலிக்கல்** (*Pulikkal*) என்பது இந்திய ஒன்றியம், தமிழ்நாட்டின், தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 636 808. இந்த ஊரானது புலிக்கல் ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 21 கிலோமீட்டர் தொலைவிலும், காரிமங்கலத்தில் இருந்து 6 கிலோமீட்டர் தொலைவிலும், மாநிலத் தலைநகரான சென்னையில் இருந்து 288 கிலோமீட்டர் தொலைவிலும் உள்ளது.  

## மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரில் மொத்த குடியிருப்புகள் 926, மொத்த மக்கள் தொகைகள் 3646 ஆகும். இதில் 1930 ஆண்களும், 1716 பெண்களும் அடங்குவர்.  

## ஊரில் உள்ள கோயில்கள்
- புலிக்கல் பட்டாளம்மன் கோயில்
- புலிக்கல் சென்றாயசுவாமி கோயில்

## மேற்கோள்
# புலிக்கரை


**புலிக்கரை** (*Pulikkarai*) என்பது இந்திய ஒன்றியம், தமிழ்நாட்டின், தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643276. இந்த ஊரானது புலிக்கரை ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 12 கிலோமீட்டர் தொலைவிலும், பாலக்கோட்டில் இருந்து 12 கிலோமீட்டர் தொலைவிலும் உள்ளது.  

## மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரில் மொத்த குடியிருப்புகள் 1,376, மொத்த மக்கள் தொகைகள் 5,590 ஆகும். இதில் 2883 ஆண்களும், 2707 பெண்களும் அடங்குவர்.  

## ஊரில் உள்ள கோயில்கள்
- புலிக்கரை செல்லியம்மன் கோயில்

## மேற்கோள்
# பூமாண்ட அள்ளி


**பூமாண்ட அள்ளி** (*Pumandahalli*) என்பது இந்திய ஒன்றியம், தமிழ்நாட்டின், தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643280. இந்த ஊரானது கெண்டிகானஅள்ளி ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 15 கிலோமீட்டர் தொலைவிலும், பாலக்கோட்டில் இருந்து 16 கிலோ மீட்டர் தொலைவிலும் உள்ளது.  

## மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரில் மொத்த குடியிருப்புகள் 1,086, மொத்த மக்கள் தொகைகள் 4,442 ஆகும். இதில் 2,314 ஆண்களும், 2,128 பெண்களும் அடங்குவர்.  

## ஊரில் உள்ள கோயில்கள்
- பூமாண்டஅள்ளி பீமேஸ்வரர் கோயில்

## மேற்கோள்
# ஆதிநாராயணா ஓசஅள்ளி


**ஆதிநாராயண ஓசஅள்ளி** (*Adinarayana Hosahalli*) என்பது தென்ந்திய மாநிலமான கர்நாடகாவில் உள்ள ஒரு கிராமமாகும். இது கர்நாடகாவில் பெங்களூரு ஊரக மாவட்டத்தில் தொட்டபல்லாபூர் வட்டத்தில் அமைந்துள்ளது. ஏஎன்ஹோசஹள்ளி என்றும் இந்த கிராமம் நன்கு அறியப்படுகிறது. இந்த கிராமம் தொட்டபல்லாபுராவில் இருந்து 5 கி.மீ. தொலைவில் உள்ளது.  

**எல்லைகள்**  
72 குடும்பங்கள் அடங்கிய இந்த கிராமத்தில் சுமார் 270 பேர் உள்ளனர். தனது எல்லையை வடமேற்கில் நாகதேனஅள்ளி, வடகிழக்கில் ஆலூர் துட்டனஅள்ளி, மேற்கில் மோப்பரஅள்ளி , தென்கிழக்கில் ஒபேடனஅள்ளியுடன் பகிர்ந்து கொள்கிறது.  

**சமூகம்**  
வொக்கலிகர், தோபி, பட்டியலினத்தவர் (ஆதி கர்நாடகா) போன்ற சமூகத்தினர் இங்கு வசிக்கின்றனர்.  

**தொழில்** : இங்கு விவசாயம் முக்கிய தொழிலாக உள்ளது. கால்நடை வளர்ப்பும் மக்களின் பொருளாதாரத்தின் முக்கிய ஆதாரமாகும். கிராமத்திற்கு அருகில் வரும் கர்நாடக தொழில்துறை பகுதி மேம்பாட்டு வாரியம் (KIADB) கட்டம் I, II , III கிராம இளைஞர்களுக்கு வேலைவாய்ப்பை வழங்குகிறாது.
# அசோகரின் காந்தார அரமேயம் கல்வெட்டு



அசோகர் நிறுவிய கல்வெட்டுக்கள் மற்றும் தூபிகளைக் காட்டும் வரைபடம்]]  

**அசோகரின் காந்தார அரமேயம் கல்வெட்டு** (**Aramaic inscription of Kandahar**) பேரரசர் அசோகர் தனது மௌரியப் பேரரசின் பகுதியான தற்கால ஆப்கானித்தான் நாட்டின் காந்தாரப் பகுதியில் அரமேய மொழியில் கிமு 260-இல் கல்வெட்டை நிறுவினார். 24x18 செண்டிமீட்டர் அளவுள்ள இக்கல்வெட்டு கருப்பு நிற சுண்ணாம்புக் கல்லால் ஆனது.  

அசோகரின் காந்தார கிரேக்க மொழிக் கல்வெட்டை கண்டுபிடித்த அதே ஆண்டான 1963-இல் அசோகரின் இந்த அரமேய மொழிக் கல்வெட்டை பழைய காந்தார நகரத் தொல்ல்யல் களத்தில் ஆண்டூரு டூபாண்ட் சோம்மர் கண்டிபிடித்தார்.  

சிதிலங்கள்]]  

## கல்வெட்டின் உள்ளடக்கம்
அசோகரின் பெரிய தூண் கல்வெட்டுக்கள் வகையில் சேர்ந்த அரமேய மொழிக் கல்வெட்டு ஆகும். n°7-இலிருந்து ஒரு பத்தியின் பதிப்பாக விளக்கப்படுகிறது.  
இந்த அராமிக் மொழி கல்வெட்டில் பல முறை காணப்படும் SHYTY என்ற சொல் மத்திய இந்திய சொல்லான *Sahite* உடன் ஒத்துள்ளது. இந்தக் கல்வெட்டு, அதன் பகுதியளவு மற்றும் பெரும்பாலும் தெளிவற்ற தன்மையைக் கொண்டிருந்தாலும், வரிக்கு வரி வர்ணனையாகவோ காணப்படுகிறது.  
## இதனையும் காண்க
- அசோகர் கல்வெட்டுக்களின் பட்டியல்
- அசோகரின் பெரிய தூண் கல்வெட்டுக்கள்
- அசோகரின் சிறு தூண் கல்வெட்டுகள்
- அசோகரின் பெரும் பாறைக் கல்வெட்டுக்கள்
- அசோகரின் சிறு பாறைக் கல்வெட்டுக்கள்
# அனிதா ஆனந்த்



***அனிதா ஆனந்த்** (Anitha Anand)* கனேடிய வழக்கறிஞர் மற்றும் அரசியல்வாதி ஆவார். இவர் 2021 முதல் தேசிய பாதுகாப்பு அமைச்சராக பணியாற்றினார். இவர் லிபரல் கட்சியின் உறுப்பினராக அமர்ந்து, 2019 ஃபெடரல் தேர்தலில் இருந்து ஹவுஸ் ஆஃப் காமன்ஸில் ஓக்வில்லின் சவாரியைப் பிரதிநிதித்துவப்படுத்தினார். இவர் 2019 முதல் 2021 வரை பொது சேவைகள் மற்றும் கொள்முதல் அமைச்சராக பணியாற்றினார். இவர் கனடாவில் மத்திய அமைச்சராக பதவியேற்கும் முதல் இந்து கனேடியர் ஆவார்.  

இவரது அரசியல் வாழ்க்கைக்கு முன்பு, ஆனந்த் டொராண்டோ பல்கலைக்கழக சட்ட பீடத்தில் பேராசிரியராக இருந்தார், கார்ப்பரேட் ஆளுகை மற்றும் மூலதனச் சந்தைகளை ஒழுங்குபடுத்துவதில் நிபுணத்துவம் பெற்றவர். இவர் முன்பு பீடத்தில் முதலீட்டாளர் பாதுகாப்பு மற்றும் பெருநிறுவன ஆளுகைக்கான ஜே.ஆர் கிம்பர் தலைவராக இருந்தார். அக்டோபர் 2019 நிலவரப்படி, ஆனந்த் தேர்ந்தெடுக்கப்பட்ட அதிகாரியாக இருந்த காலம் ,
# சுவிக்கி



Dale Vaz (CTO)|net_income= (2020)|revenue= (2020)|area_served=500+ இந்திய நகரங்கள்|headquarters=பெங்களூரு|foundation=|parent=Bundl Technologies Private Limited இணையவழி உணவு கோரல் மற்றும் உணவு விநியோக தளமாகும். சுவிக்கி ஜூலை 2014 இல் நிறுவப்பட்டது. இதன் தலைமையகம் இந்தியாவின் பெங்களூருவில் உள்ளது, செப்டம்பர் 2021 நிலவரப்படி, 500 இந்திய நகரங்களில் செயல்படுகிறது. 2019 ஆம் ஆண்டின் தொடக்கத்தில், சுவிக்கி ஸ்டோர்ஸ் என்ற பெயரில் சுவிக்கி மளிகை பொருள் விநியோகத்தை தொடங்கியது. வணிக வாடிக்கையாளர்கள் மற்றும் சில்லறை வாடிக்கையாளர்களுக்கு சலவை துணிகள், ஆவணங்கள், பொட்டலங்கள் உள்ளிட்ட பல்வேறு பொருட்களை விநியோகம் செய்வதற்கு இந்த சேவை பயன்படுத்தப்படுகிறது.  

## வரலாறு
2013 ஆம் ஆண்டில், நந்தன் ரெட்டி மற்றும் ஸ்ரீஹர்ஷா மஜெட்டி ஆகிய இரு நிறுவனர்களும், இந்தியாவிற்குள் கொரியர் சேவை மற்றும் விநியோகத்தை எளிதாக்குவதற்காக பண்டில் என்ற ஒரு இணைய வணிக வலைத்தளத்தை வடிவமைத்தனர். பண்டில் உணவு விநியோக சந்தையில் நுழைய, சுவிக்கி என மறுபெயரிடப்பட்டது.  

மார்ச் 2021 இல், ஸ்விக்கி சென்னையில் , சுகாதார மையம் ஒன்றை அமைத்தது .
# மன்செரா பாறைக் கல்வெட்டு



பொறிக்கப்பட்ட அசோகரின் மன்செரா பாறைக் கல்வெட்டு, மன்செரா மாவட்டம், கைபர் பக்துன்வா மாகாணம், பாகிஸ்தான்]]  

**அசோகரின் மன்செரா பாறைக் கல்வெட்டு** (**Mansehra Rock Edicts**) பேரரசர் அசோகர் நிறுவிய 14 பெரிய பாறைக் கல்வெட்டுக்களில் ஒன்றாகும். இக்கல்வெட்டு பாகிஸ்தான் நாட்டின் வடமேற்கில் உள்ள கைபர் பக்துன்வா மாகாணத்தில் உள்ள மன்செரா மாவட்டத்தின் தலைமையிடமான *மன்செரா* நகரத்தின் தொல்லியல் களத்தில் அமைந்துள்ளது. இதன் தெற்கில் தொல்லியல் நகரமானபண்டைய தட்சசீலம் மற்றும் அப்போட்டாபாத் அமைந்துள்ளது.  

மூன்று துண்டுகளாக சிதைந்துள்ள இப்பாறைக் கல்வெட்டில் மக்கள் பின்பற்ற வேண்டிய அறநெறிகள் குறித்து கரோஷ்டி எழுத்தில் பொறிக்கப்பட்டுள்ளது. இப்பாறைக் கல்வெட்டு அமைந்த தொல்லியல் களத்தை 2004-ஆம் ஆண்டில் யுனெஸ்கோ நிறுவனம் தற்காலிக உலகப் பாரம்பரிய களமாக அறிவித்துள்ளது.  

## இதனையும் காண்க
- அசோகர் கல்வெட்டுக்களின் பட்டியல்
- அசோகரின் பெரிய தூண் கல்வெட்டுக்கள்
- அசோகரின் சிறு தூண் கல்வெட்டுகள்
- அசோகரின் பெரும் பாறைக் கல்வெட்டுக்கள்
- அசோகரின் சிறு பாறைக் கல்வெட்டுக்கள்
# குண்டாத்ரி


**குண்டாத்ரி** (*Kundadri*) என்பது தென்னிந்திய மாநிலமான் கர்நாடகாவின் சிமோகா மாவட்டத்தில் அமைந்துள்ள மேற்குத் தொடர்ச்சி மலையில் அடர்ந்த காடுகளைக் கொண்ட ஒரு மலையாகும். (உயரம் - கடல் மட்டத்திலிருந்து 826 மீட்டர்). இது உடுப்பி நகரத்திலிருந்து 70 கி.மீ. தொலைவில் உள்ளது. தீர்த்தங்கரருக்கு அர்ப்பணிக்கப்பட்ட 17ஆம் நூற்றாண்டின் சைனக் கோவிலுக்காக அறியப்பட்ட இந்த மலை, முந்தைய நூற்றாண்டுகளில் ஆச்சார்யர் குந்தகுந்தருக்கு அடைக்கலம் கொடுத்ததாக அறியப்படுகிறது. 23வது தீர்த்தங்கரரான பார்சுவநாதர் இந்த கோவிலின் முக்கிய தெய்வமாக வணங்கப்படுகிறார். இந்த கோவிலின் ஒரு பக்கத்தில் உள்ள பாறையால் உருவாக்கப்பட்ட இரண்டு சிறிய குளங்கள் முந்தைய முனிவர்களுக்கு நீரைக் கொடுத்தன. கர்நாடக அரசு, மும்பையைச் சேர்ந்த ஒரு தொண்டுள்ளம் கொண்டவருடன் கைகோர்த்து மலையின் உச்சிக்கு செல்ல சாலை ஒன்றை அமைத்துள்ளது.  

## வரலாறு
இரண்டாயிரம் ஆண்டுகளுக்கு முன்பு, குந்தகுந்தர் ஆச்சார்யர் என்ற சமண முனிவர் இங்கு தங்கி, இந்த சமண புனித இடத்தை உருவாக்கினார். சமண முனிவர்களின் கற்சிலைகளைக் கொண்டு கோயில் கட்டப்பட்டுள்ளது. அந்த இடம் ஒதுக்குப்புறமாக இருப்பதால், மறைந்திருக்கும் புதையலை கண்டுபிடிப்பதற்காக கல் சிலைகளை சேதப்படுத்தும் முயற்சிகள் நடந்தன.  

## போக்குவரத்து
குண்டாத்ரி சுமார் 80 கி.மீ. தொலைவில் உள்ளது. மாவட்டத் தலைமையகமான சிமோகாவிலிருந்தும், தீர்த்தஅள்ளி நகரத்திலிருந்தும் சுமார் 20 கி.மீ. தொலைவில் அமைந்துள்ளது. சிமோகாவிலிருந்து, தேசிய நெடுஞ்சாலை எண்-13 (தீர்த்தஅள்ளி சாலை) வழியாக தீர்த்தஅள்ளிக்கு செல்ல வேண்டும். உடுப்பியிலிருந்து தீர்த்தஅள்ளிக்கு ஏராளமான பேருந்துகள் உள்ளன. உடுப்பி தொடர் வண்டி நிலையத்திலிருந்து தீர்த்தஅள்ளி 86 கி.மீ. தொலைவில் உள்ளது. அருகிலுள்ள தொடர் வண்டி நிலையம் சிமோகாவில் உள்ளது. அருகிலுள்ள விமான நிலையம் மங்களூர் சர்வதேச விமான நிலையம் ஆகும் .  

## புகைப்படங்கள்
# தி நியூஸ் மினிட்



***தி நியூஸ் மினிட் (ஆங்கில மொழி : The News Minute)*** என்பது கர்நாடகாவின் பெங்களூரை தலைமையகமாக கொண்ட ஒரு இந்திய இணைய செய்தி தளமாகும். இது தன்யா ராஜேந்திரன், சித்ரா சுப்ரமணியம் மற்றும் விக்னேஷ் வேலூர் ஆகியோரால் 2014 இல் நிறுவப்பட்டது. கர்நாடகா தவிர, தெலுங்கானா, ஆந்திரா, தமிழ்நாடு மற்றும் கேரளா ஆகிய மாநிலங்களிலும் பணியகங்களைக் கொண்டுள்ளது.  

## வரலாறு
2015 டிசம்பரில் *மின்ட்* நிறுவனத்தின் சாதனா சதுர்வேதுலாவுடனான நேர்காணலில் நிறுவனர் விக்னேஷ் வேலூர் அவர்கள், தி நியூஸ் மினிட் தற்போது 12 பேரை பணியமர்த்தியுள்ளது என்று குறிப்பிட்டுள்ளார். ராகவ் பாலின் நிறுவனத்திடம் இருந்து ஒரு வெளியிடப்படாத தொகையை நிதியுதவியாக *தி நியூஸ் மினிட் பெற்றுள்ளது.* 2019இல் மேலும் ஒரு வெளியிடப்படாத தொகையை பெற்றது. நிருபர்கள் மற்றும் ஆசிரியர்களை பணியமர்த்தவும், நிறுவனத்தை விரிவுபடுத்தவும் அந்த நிதியைப் பயன்படுத்த திட்டமிடப்பட்டுள்ளது. "நாங்கள் வெளியிடும் உள்ளடக்கத்தில் பார்வையாளர்களை அதிக ஈடுபாட்டுடன் வைத்திருக்க, பயனர் இடைமுகத்தை *(UI) செழுமைப்படுத்துவதை தி நியூஸ் மினிட்* நோக்கமாகக் கொண்டுள்ளது" என்று விக்னேஷ் கூறினார்.  

## குறிப்பிடத்தக்கவர்கள்

- சித்ரா சுப்ரமணியம் *தி இந்து நாளிதழின்* முன்னாள் ஆசிரியர் , போஃபர்ஸ் ஊழல் தொடர்பான விசாரணைகளுக்காக அறியப்பட்டவர். அவர்ரிபப்ளிக்தொலைக்காட்சியின் எடிட்டோரியல் ஆலோசகராகவும் உள்ளார்.
# அசோகரின் மீரட் தூண்

மீரட் தூண், தற்போது தில்லியில் உள்ளது.]]  

பேரரசர் அசோகர் தனது ஆட்சிக் காலத்தில், கிமு 3-ஆம் நூற்றாண்டில், தற்கால உத்திரப் பிரதேச மாநிலத்தில் உள்ள மீரட் நகரத்தில் நிறுவிய பிராமி எழுத்துக் கல்வெட்டுக் குறிப்புகளுடன் கூடிய 10 மீட்டர் உயரம் கொண்ட தூண் ஆகும். இத்தூண் மணற்கல்லால் நிறுவப்பட்டது. தில்லி சுல்தான் *பெரேஸ் ஷா துக்ளக்* ஆட்சியின் போது (1351 – 1388) இத்தூபியை, மீரட்டிலிருந்து எடுத்துச் சென்று தில்லியில் நிறுவினார். பரூக்சியார் ஆட்சிக் காலத்தில் (1713–19) இத்தூபி 5 துண்டுகளாக உடைந்தது. 1887-இல் இந்தியத் தொல்லியல் ஆய்வகம் உடைந்த தூணின் ஐந்து துண்டுகளை ஒன்று சேர்த்து நிறுவினர்.  

## படக்காட்சியகம்

## இதனையும் காண்க

- அசோகர் கல்வெட்டுக்களின் பட்டியல்
- அசோகரின் பெரிய தூண் கல்வெட்டுக்கள்
- அசோகரின் சிறு தூண் கல்வெட்டுகள்
- அசோகரின் பெரும் பாறைக் கல்வெட்டுக்கள்
- அசோகரின் சிறு பாறைக் கல்வெட்டுக்கள்
# குரிசில்


**குரிசில்** அல்லது **கோழிமீன்** (*Acanthurus triostegus*) என்பது பேர்சிஃபார்மீசு வரிசையின், முள்வால் வகையி குடும்பத்தைச் சேர்ந்த ஒரு சிறிய முள்வால் வகையி மீன் ஆகும்.  

## பரவலும், வாழ்விடமும்
*குரிசில்* மீனாது வெப்பமண்டல இந்தோ-பசிபிக் பகுதியில் காணப்படுகிறது. இது வாழும் எல்லையானது கிழக்கு ஆப்பிரிக்க கடற்கரை மற்றும் மடகாஸ்கரில் இருந்து தென்மேற்கு ஜப்பான், ஆஸ்திரேலியா மற்றும் மத்திய அமெரிக்கா வரை பரவியுள்ளது, இதில் பல பசிபிக் தீவுக் குழுக்கள் அடங்கும். இவை கடற்காயல்கள், விரிகுடாக்கள், முகத்துவாரங்களில் கடினமான அடிப்பகுதிகளில் காணப்படுகின்றன. இதன் குஞ்சுகள் ஆழம் குறைந்த கடல் பகுதிகளிலும், பெரிய மீன்கள் சுமார் ஆழப்பகுதிகளிலும் காணப்படுகின்றது.  
}}
# கூகுள் கோட் ஜாம்


**கூகுள் கோட் ஜாம்** (*Google Code Jam*) என்பது ஒரு பன்னாட்டு நிரலாக்கப் போட்டியாகும். இது கூகுள் நிறுவனத்தால் வழங்கவும் நிர்வகிக்கவும் படுகிறது. இந்த போட்டி 2003 இல் தொடங்கப்பட்டது. போட்டியானது ஒரு குறிப்பிட்ட நேரத்தில் தீர்க்கப்பட வேண்டிய படிமுறைக் கேள்விகளின் தொகுப்பைக் கொண்டுள்ளது. போட்டியாளர்கள் தங்கள் தீர்வுகளைப் பெற எந்த நிரலாக்க மொழியையும், நிரலாக்கத் தளத்தையும் பயன்படுத்தலாம். 2003 முதல் 2007 வரை, கூகுள் கோட் ஜாம் டாப்கோடரின் இயங்குதளத்தில் நடத்தப்பட்டது . 2008 ஆம் ஆண்டு முதல் போட்டிக்காக தங்களின் சொந்த பிரத்யேக உள்கட்டமைப்பை கூகுள் பயன்படுத்துகிறது .  

2015 மற்றும் 2018 க்கு இடையில், விநியோகிக்கப்பட்ட படி முறைகளை மையமாகக் கொண்டு, கூகிள் 'டிஸ்ட்ரிபூடட் கோட் ஜாம்'ஐ நடத்தியது. இந்த போட்டி அதற்கான தனியான தகுதி மற்றும் இறுதிச் சுற்றுகளுடன் நடத்தப்பட்டது. $10,000 முதல் பரிசாக வழங்கப்பட்டது. ஆனால் கோட் ஜாமின் 2வது சுற்றுக்கு (3000 பேர் வரை) தகுதி பெற்றவர்களுக்கு மட்டுமே இந்த வாய்ப்பு வழங்கப்பட்டது.  

பல கூகுள் கோட் ஜாம் போட்டி கேள்விகள் கல்வி ஆராய்ச்சிக்கு வழிவகுத்துள்ளன.  

## கடந்த வெற்றியாளர்கள்

### டிஸ்ட்ரிபூடட் கோட் ஜாம்
| டொமெக் கிசாஜ்கா |
| --- |

## நாடு வாரியாக முடிவுகள்
| பெலாரஸ் | 8 | 1 | 0 |  |
| --- | --- | --- | --- | --- |
| சீனா | 3 | 3 | 1 |  |
| ரஷ்யா | 2 | 2 | 7 |  |
| போலந்து | 2 | 1 | 1 |  |
| ஜப்பான் | 1 | 3 | 2 |  |
| அர்ஜென்டினா | 1 | 0 | 0 |  |
| ஸ்வீடன் | 1 | 0 | 0 |  |
| அமெரிக்கா | 0 | 2 | 4 |  |
| நெதர்லாந்து | 0 | 2 | 0 |  |
| கனடா | 0 | 2 | 0 |  |
| பிலிப்பைன்ஸ் | 0 | 1 | 0 |  |
| உக்ரைன் | 0 | 1 | 0 |  |
| தென் ஆப்பிரிக்கா | 0 | 0 | 2 |  |
| ஸ்லோவாக்கியா | 0 | 0 | 1 | } |
# உருள்வளையம்



வடிவவியலில் **உருள்வளையம்** (*torus*) என்பது முப்பரிமாண வெளியில் ஒரு வட்டத்தைச் சுழற்றுவதால் உருவாகும் சுழற்சி மேற்பரப்பு ஆகும். இச்சுழற்சியின் அச்சானது சுழலும் வட்டத்தின் தளத்திற்கு இணையானதாக (ஒருதள) இருக்கும்.  

சுழற்சியின் அச்சானது,  
- சுழல் வட்டத்தைத் தொடவில்லையெனில் உருவாகும் மேற்பரப்பு உருள்வளையமாகவும்
- வட்டத்திற்குத் தொடுகோடாக அமைந்தால் ஓசைக்கொம்பு உருள்வளையம் (horn torus) ஆகவும்,
- வட்டத்தை இருமுறை சந்தித்தால் கதிர்க்கோல் உருள்வளையம் (spindle torus) ஆகவும்,
- வட்டமையத்தின் வழியே சென்றால் இருமுறைமூடிய கோளம் (double-covered sphere) ஆகவும் இருக்கும்.

வட்டத்திற்குப் பதில் செவ்வகம், சதுரம் சுழற்றப்படும்போது உருவாகும் சுழற்சி மேற்பரப்பானது சுருள்வளையம் ஆகும்.  

அன்றாட வாழ்வில் உருள்வளையத்தை ஒத்த சில பொருட்கள்:  
நீச்சல் வளையங்கள், மிதிவண்டியின் உருள் காற்றுக்குழல்கள்; கண்களில் கோள மற்றும் உருளை பாதிப்புக்களுக்கு பயன்படுத்தப்படும் கண்கண்ணாடி வில்லைகள்  

இடவியலில், ஒரு உருள்வளையமானது இரு வட்டங்களின் கார்ட்டீசியன் பெருக்கற்பலனுக்கு ( *S*<sup>1</sup>&nbsp;×&nbsp;*S*<sup>1</sup>) இடவியல் உருமாற்றம் உடையது.  

வட்ட வளைகோட்டிற்குப் பதில் வட்டத்தகட்டினை சுழலச்சைப் பற்றிச் சுழற்றினால் உருள்வளையத்திண்மம் கிடைக்கும்.  

## படத்தொகுப்பு
# த. சி. சுவாமிநாத உடையார்



**த. சி. சுவாமிநாத உடையார்** (*T. S. Swaminatha Odayar*)(பிறப்பு 1915 அக்டோபர் 29) என்பவர் இந்திய அரசியல்வாதியும் தமிழ்நாட்டின் முன்னாள் சட்டமன்ற உறுப்பினரும் ஆவார். மன்னார்குடி தேசிய பள்ளியில் கல்வி பயின்ற இவர் மன்னார்குடி நகர்மன்றத் தலைவராக 1956 முதல் 1959 வரை பணியாற்றி உள்ளார். இவர் 1957, 1962 மற்றும் 1967 தேர்தல்களில் மன்னார்குடி சட்டமன்றத் தொகுதியிலிருந்து இந்திய தேசிய காங்கிரசு வேட்பாளராகத் தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
# கலகொடாத்தா ஞானசார தேரர்


**கலகொடாத்தா ஞானசார தேரர்** (**Galagoda Aththe Gnanasara** Thero) சிங்கள பௌத்த தேசியத்தை வலியுறுத்தும் பொது பல சேனா எனும் அமைப்பை 2012-ஆம் ஆண்டில் நிறுவயவரும், அதன் பொதுச் செயலரும் ஆவார். மேலும் இவர் சிங்கள தேரவாத பௌத்த பிக்கு ஆவார்.  

தமிழர்களுக்கும் மற்றும் இஸ்லாமியர்களுக்கும் எதிராக தொடர்ந்தும் கருத்து வெளியிட்டு வரும் கலகொடாத்தே ஞானசார தேரர், ஓர் இனவாத செயற்பாட்டாளர் ஆவார்.  
இவர் கடந்த காலங்களில் இனம் சார்ந்த மோதல்கள் மற்றும் பிரச்னைகளில் முன்னின்று செயல்பட்டவர். 2017-ஆம் ஆண்டில் இவர் காவல்துறையினரின் கடமைகளுக்கு இடையூறு விளைவித்த குற்றச்சாட்டின் கீழ் இவர் கைது செய்யப்பட்டு, பின்னர் பிணையில் விடுவிக்கப்பட்டார். நீதிமன்ற அவமதிப்பு வழக்கில் கைது செய்யப்பட்ட இவர், 23 மே 2019 அன்று இலங்கை அதிபரின் மன்னிப்பால் விடுதலை செய்யப்பட்டார்.
# புகுயாமா பிணைப்பு


**புகுயாமா பிணைப்பு** (*Fukuyama coupling*) என்பது பலேடியம் வினையூக்கியின் முன்னிலையில் ஒரு தயோயெசுத்தருக்கும் ஒரு கரிமதுத்தநாக ஆலைடுக்கும் இடையில் நடைபெறும் பிணைப்பு வினையைக் குறிக்கும். இவ்வினையில் வினைவிளை பொருளாக ஒரு கீட்டோன் உருவாகிறது. தொக்ரு புகுயாமா மற்றும் அவருடைய குழுவினர் 1998 ஆம் ஆண்டு இவ்வினையைக் கண்டறிந்தனர். வேதியியல் தேர்வு திறன், மிதமான வேதிவினை, குறைவான நச்சு வினைபடுபொருட்கள் போன்றவை இவ்வினையின் சிறப்பம்சங்களாகும்.  

:  

புகுயாமா பிணைப்பு முறையின் ஒரு நன்மை என்னவென்றால், நட்டைபெறுகின்ற வினையானது கீட்டோன் உருவானவுடன் நின்று விடும். தொடர்ந்து மூன்றாம் நிலை ஆல்ககாலுக்கு செல்லாது. கூடுதலாக, வினையின் நெறிமுறையானது கீட்டோன்கள், அசிட்டேட்டுகள், சல்பைடுகள், அரோமாட்டிக் புரோமைடுகள், குளோரைடுகள் மற்றும் ஆல்டிகைடுகள் போன்ற செயல்பாட்டு குழுக்களுடன் இணக்கமாக உள்ளது.  

:  

பயோட்டின் தொகுப்பு வினையில் புகுயாமா பிணைப்பு வினை பயன்படுத்தப்பட்டது  

:  

இந்த வினைக்கு முன்னதாக கருத்துரீதியாக தொடர்புடைய வினையாக புகுயாமா ஒடுக்க வினை கருதப்படுகிறது.
# அன்பே சிவம் (தொலைக்காட்சித் தொடர்)



**அன்பே சிவம்** என்பது ஜீ தமிழ் தொலைக்காட்சியில் 18 அக்டோபர் 2021 ஆம் ஆண்டு முதல் 3 சூலை 2022 ஆம் ஆண்டு வரை ஒளிபரப்பான குடும்பம் சார்ந்த தொலைக்காட்சி நாடகத் தொடர் ஆகும். இது ஜீ தொலைக்காட்சி தொடரான மறுமணம் என்ற ஹிந்தி மொழித் தொடரை அடிப்படையாகக் கொண்டு தயாரிக்கப்பட்டது. இந்த தொடரில் கவிதா கவுடா மற்றும் விக்ரம் ஸ்ரீ ஆகியோர் முதன்மை கதாபாத்திரத்தில் நடித்துள்ளார்கள். இத்தொடர் 3 சூலை 2022 அன்று 230 அத்தியாயங்களுடன் நிறைவு பெற்றது.  

## கதைச்சுருக்கம்
இந்த தொடரில் திருமணமாகி விவாகரத்து ஆன நல்ல சிவம் என்கிற நேர்மையான வழக்கறிஞரும், திருமணமாகி விவாகரத்து ஆனா இரண்டு பிள்ளைகளின் தாயான அன்பு செல்வி என்பவரும் மீண்டும் திருமண பந்தத்தில் இணையும் போது எதிர்கொள்ளும் பிரச்சனைகளை தாண்டி அவர்களுக்கிடையே உருவாகும் புரிந்துணர்வை மையமாக வைத்து கதை நகர்கின்றது.  

## நடிகர்கள்
### முதன்மை கதாபாத்திரம்
- ரக்சா ஹோல்லா (2021–2022) → கவிதா கவுடா (2022) - அன்பு
- விக்ரம் ஸ்ரீ - நல்ல சிவம்

### துணை கதாபாத்திரங்கள்
- ஸ்ரீகா - இனியா மற்றும் ஓவியா (இரட்டை வேடத்தில்)
- சபிதா ஆனந்த் - லட்சுமி
- கிருத்திகா லட்டு - அரசி
- தீபா ஸ்ரீ - காமக்ஷி
- வருண் உதய் - பாஸ்கர்
- நிஷ்மா செங்கப்பா - மலர்விழி
- வாசுதேவ கிரிஷ் - சரவணன்

## சர்வதேச ஒளிபரப்பு
- இந்த தொடர் ஜீ தமிழ் மற்றும் ஜீ தமிழ் எச்டி (உயர் வரையறு தொலைக்காட்சி) மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
- இந்த தொடரின் பகுதிகள் ஜீ5 என்ற இணைய மூலமாகவும் பார்க்கலாம்.
# இந்து சுயம்சேவாக் சங்கம்



நாட்டில் இந்து சுயம்சேவாக் சங்கத்தின் மகளிர் அணி 15 டிசம்பர் 2018 அன்று நிறுவப்பட்டது]]  
**இந்து சுயம்சேவாக் சங்கம்** (**Hindu Swayamsevak Sangh** சுருக்கமாக:**HSS**) (; ராஷ்டிரிய சுயம்சேவாக் சங்கத்தின் சகோதர அமைப்புகளில் ஒன்றாகும். இந்தியாவிற்கு வெளியே வெளிநாடுகளில் மட்டும் கிளைகளுடன் செயல்படும் இவ்வமைப்பு சங் பரிவார அமைப்புகளில் ஒன்றாகும். இந்த அமைப்பின் 3289 கிளைகள், 156 நாடுகளில் செயல்படுகிறது.  

## வரலாறு
14 சனவரி 1940 அன்று கென்யா நாட்டின் தலைநகரம் நைரோபியில் ஜெகதீஷ் சந்திர சாஸ்திரி என்பவரும், அவரது நண்பவர்களும் இணைந்து *பாரதிய சுயம்சேவாக் சங்கம்* என்ற பெயரில் நிறுவினர். பின்னர் கென்யா நாட்டின் பிற நகரங்களிலும் இந்த அமைப்பின் கிளைகள் துவக்கப்பட்டது.பின்னர் 1947-ஆம் ஆண்டில் இதன் பெயர் *இந்து சுயம்சேவாக் சங்கம்* எனப்பெயர் மாற்றம் செய்யப்பட்டது. ஐக்கிய இராச்சியத்தின் பர்மிங்காம் மற்றும் பிராட்போர்டு நகரங்களில் இந்து சுயம்சேவாக் சகத்தின் கிளை 1966-ஆம் ஆண்டில் துவக்கப்பட்டது.
# சந்திரா டி சில்வா



**சந்திரா ரிச்சர்டு டி சில்வா** (**Chandra Richard de Silva)** இலங்கை நாட்டைச் சேர்ந்த ஒரு கல்வியாளர் ஆவார். வரலாற்றாசிரியராகவும் எழுத்தாளராகவும் கூட இவர் செயல்பட்டார். ஓல்டு டொமினியன் பல்கலைக்கழகத்தின் வரலாற்று விரிவுரையாளரான டி சில்வா இலங்கையின் வரலாறு குறித்து பல நூல்களை எழுதியுள்ளார்.  

## ஆரம்பகால வாழ்க்கை மற்றும் குடும்பம்
பம்பலப்பிட்டி புனித பீட்டர் கல்லூரியில் தனது இடைநிலைக் கல்வியை முடித்த பிறகு, சந்திரா டி சில்வா இலங்கைப் பல்கலைக்கழகத்தில் கல்வி கற்றார், அங்கிருந்து 1962 ஆம் ஆண்டு வரலாற்றில் இளங்கலை பட்டம் பெற்றார் இலண்டன் பல்கலைக்கழகத்தில் 1968 ஆம் ஆண்டு முனைவர் பட்டம் பெற்றார். தற்போது பல்கலைக்கழகத்தில் ஆசிரிய மற்றும் நிரல் மேம்பாட்டிற்கான துணை நிபுணராக உள்ளார்.  

## படைப்புகள்
டி சில்வா பின்வரும் புத்தகங்களை எழுதியுள்ளார்.  

- *இலங்கையில் போர்த்துகீசியர்கள்* 1617-1683 (1972, குகை)
- *இலங்கை: ஒரு வரலாறு* (1997, விகாசு)
- *இலங்கை மற்றும் மாலத்தீவுகளுடன் போர்த்துகீசிய சந்திப்புகள்: கண்டுபிடிப்புகளின் காலத்திலிருந்து மொழிபெயர்க்கப்பட்ட நூல்கள்* (2009, ஆசுகேட்டு)
# பெண்மையாக்கம்

**பெண்மையாக்கம்** (*Feminization*) என்பது உயிரியல் மற்றும் மருத்துவத்தில் ஓர் ஆணிடம் பெண்ணுக்கு உரித்தான பெண்மைப் பண்பியல்புகள் துணைப் பண்புகளாக வளர்ந்திருத்தலைக் குறிக்கிறது. ஒரு சாதாரண வளர்ச்சி செயல்முறையை பிரதிநிதித்துவப்படுத்தி பாலின வேறுபாட்டிற்கும் இது பங்களிக்கிறது. பெண்மயமாக்கல் சுற்றுச்சூழல் காரணிகளால் தூண்டப்படலாம். இந்த பெண்மையாக்க நிகழ்வு பல விலங்கு இனங்களிலும் காணப்படுகிறது. திருநங்கை இயக்குநீர் சிகிச்சையைப் பொறுத்தவரை இப்பண்பு செயற்கையாக வேண்டுமென்றே தூண்டப்படுகிறது.  

## நோயியல் பெண்மையாக்கம்
விலங்குகளில், ஓர் ஆணிடத்தில் அல்லது பொருத்தமற்ற வளர்ச்சி வயதில் பெண்மையாக்கம் ஏற்படும் போது அது பெரும்பாலும் மரபணு அல்லது நாளமில்லா சுரப்பித் தொகுதி அமைப்பில் பெறப்பட்ட கோளாறு காரணமாக நிகழ்கிறது. மனிதர்களில், அசாதாரண பெண்மையாக்க நிகழ்வின் பொதுவான வெளிப்பாடுகளில் ஒன்று ஆண்களுக்கு  இயல்புக்கு மாறாக மார்பகங்கள் பெரிதாக வளர்ச்சி அடைவதாகும். ஆண் மார்பக வீக்கம் எனப்படும் இது ஈசுட்ரோசன்கள் போன்ற பெண்மையாக்கும் இயக்குநீர்களின் உயர் சுரப்பின் விளைவாக ஏற்படும் மார்பகங்களின் பொருத்தமற்ற வளர்ச்சியாகும். ஆண்மைப் பண்பாக்க இயக்குநீரான ஆண்ட்ரோசன்கள் குறைபாடு அல்லது இச்சுரப்பில் உள்ள அடைப்பும் பெண்மையாக்கத்திற்கு பங்களிக்கும். சில சமயங்களில், ஆண்மைப்பண்பாக்க ஆண்ட்ரோசன்கள் அதிக அளவு சுரக்கப்பட்டாலும்  ஆண்ட்ரோசன்கள் புற திசுக்களில் உள்ள அரோமடேசு நொதியினால் ஈசுட்ரோசன்களாக மாற்றப்படுகின்றன. இதன் விளைவாக அதிகரித்த உடல் முடி, ஆழமான குரல், அதிகரித்த தசை அளவு போன்ற பண்புகள் மற்றும் பெண்மையாக்கும் விளைவுகள் போன்ற இரண்டு பண்புகளும் உருவாக்கலாம்.  

பூச்சி இனங்களில், இப்பெண்மையாக்கம் பரம்பரை மூலம் பெறப்படும் அகக்கூட்டுயிரி இனப்பெருக்க-கையாளுதல் மூலம் ஏற்படலாம். இது அகக்கூட்டுயிரிகளின் பரம்பரையை ஊக்குவிக்கிறது. ஏனெனில் அகக்கூட்டுயிரிகளின் தாய் பூச்சிகளால்  அவற்றின் முட்டைகளுக்கு இப்பண்புகள் அனுப்பப்படுகின்றன. எனவே, மொத்த எண்ணிக்கையில்  அகக்கூட்டுயிரி பாதிக்கப்பட்ட பெண் பூச்சிகல் அதிகமாக இருந்தால், அடுத்த தலைமுறைக்கு இவ்வகக் கூட்டுயிரிகள் அதிகமாக அனுப்பப்படுகின்றன
# அன்செல்மி கேடான் தெசுமாரெசுட்டு



**அன்செல்மி கேடான் தெசுமாரெசுட்டு** (*Anselme Gaëtan Desmarest*)(மார்ச் 6, 1784 - ஜூன் 4, 1838) என்பவர்பிரான்சு நாட்டு விலங்கியலாளர் மற்றும் எழுத்தாளர் ஆவார். இவர் நிக்கோலசு தெசுமாரெசுட்டுவின் மகன் மற்றும் யூஜின் அன்செல்மே செபாசுடின் லியோன் தெசுமாரெசுட்டுவின் தந்தை ஆவார். தெசுமாரெசுட்டு, ஜார்ஜஸ் குவியர் மற்றும் அலெக்ஸாண்டரே பிரோங்னியார்ட் ஆகியோரின் சீடராக இருந்தார். 1815 ஆம் ஆண்டில், இவர் பியர் ஆண்ட்ரே லாட்ரெயிலுக்குப் பின் *ஈகோல் நேசனோலே வெட்ரினேயரி டிஆல்பர்ட்டில்* விலங்கியல் பேராசிரியராக நியமிக்கப்பட்டார். இவர் 1819-ல் அமெரிக்கத் தத்துவவியல் சங்கத்திற்கும் 1820-ல் தேசிய மருத்துவக் கல்விகழகத்திற்கும் உறுப்பினராகத் தேர்ந்தெடுக்கப்பட்டார்.  

தெசுமாரெசுட்டு, ஹிஸ்டோரி நேட்டுரேலே டெசு டாஙாரசு, டெசு மானாகின்சு எட் டெசு டோடியர்சு (**') (1805), கன்சிடரேசன் ஜெனரேல்சு சூர் ல கிளாசி டெசு கிரஸ்டேயசு (**')(1825), மேமோலாஜி அவ் டெசுகிரிப்சன் டெசு மாமிஃபெரெயசு (**')(1820) மற்றும் டிக்சோனாரி டெசு சயன்சௌ நேட்சுரேலிசு (**')(1816-30, ஆண்ட்ரே மேரி கான்ஸ்டன்ட் டுமெரில் உடன்) நூல்களை எழுதியுள்ளார்.  

பழுப்பு பாசி *டெசுமரெசுடியா டெசுமரெசுடின்* இவரது நினைவாகப் பெயரிடப்பட்டதுடன் இதனுடைய, குடும்பமும் (டெசுமரெசுடியேசியே) - வரிசையும் (டெசுமரெசுடியேல்சு) பெயரிடப்பட்டு, மாதிரி இனமாகக் கருதப்படுகிறது.  

## குறிப்பு
தெசுமாரெசுட்டின் சில படைப்புகள் 19 மற்றும் 20 ஆம் நூற்றாண்டு குறிப்புகளில் மேற்கோள் காட்டப்பட்டு, ஏ. ஜி. தெசுமாரெசுட்டு படைப்பாகக் கூறப்பட்டுள்ளது, இது பிழையானதாகும்.
# சைரசு (தரவுத்தளம்)


**சைரசு** (*Scirus*) என்பது 2001-இல் முதன்முதலில் தொடங்கப்பட்ட விரிவான அறிவியல் தேடல் பொறியாகும். இது சைட்சீரெக்சு(CiteSeerX) மற்றும் கூகுள் இசுகாலர் போன்று செயல்பட்டது. சைரசு அறிவியல் தகவல்களில் தனிக் கவனம் செலுத்தியது. சைட்சீரெக்சு போலல்லாமல், சைரசு ஆனது கணினி அறிவியல் மற்றும் தகவல் தொழில்நுட்பத்திற்காக மட்டும் அல்ல மேலும் அனைத்து முடிவுகளிலும் முழு உரை சேர்க்கப்படவில்லை. இது அறிவியல் தேடல் முடிவுகளை இசுகோபசுக்கு அனுப்பியது. இசுகோபசு என்பது உலகளாவிய அறிவியல் ஆராய்ச்சி வெளியீட்டை உள்ளடக்கிய ஆய்வுச்சுருக்கம் மற்றும் மேற்கோள்களை உள்ளடக்கிய தரவுத்தளமாகும். சைரசின் உரிமையினை எல்செவியர் வெளியீட்டு நிறுவனம் கொண்டுள்ளது. 2013-இல், சைரசு முகப்புப் பக்கத்தில், வெளியிட்ட அறிவிப்பின் மூலம் 2014 முதல் இத்தளம் செயலிலிருந்து விலகுவதாகத் தெரிவிக்கப்பட்டது.  

சைரசு முகப்புப்பக்கத்தில் காணப்படும் அறிவிப்பின்படி சேவையானது பிப்ரவரி 2014இற்குள் நிறுத்தப்பட்டதாக தெரிகிறது.  

## மேலும் பார்க்கவும்

- இசுகோபசு
- எல்செவியர்
- கூகுள் இசுகாலர்
- தாக்க காரணி
# சாமனூர்


**சாமனூர்** (*Samanur*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643209. இந்த ஊரானது சாமனூர் ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 44 கிலோமீட்டர் தொலைவிலும், பாலக்கோட்டில் இருந்து 1 கிலோ மீட்டர் தொலைவிலும், மாநிலத் தலைநகரான சென்னையிலிருந்து 300 கிலோமீட்டர் தொலைவில் உள்ளது.  

## மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரில் மொத்த குடியிருப்புகள் 1124, மொத்த மக்கள் தொகைகள் 4262 ஆகும். இதில் 2143 ஆண்களும், 2119 பெண்களும் அடங்குவர். ஊரில் கல்வியறிவு பெற்றவர்கள் விகிதம் 59.4 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்  

## ஊரில் உள்ள கோயில்கள்
- சாமனூர் உத்தம கரகம் கோயில்
- சாமனூர் பசுவண்ணசாமி கோயில்
- சாமனூர் நரசிம்மசாமி கோயில்

## மேற்கோள்
# செக்கோடி


**செக்கோடி** (*Sekkodi*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643285. இந்த ஊரானது செக்கோடி ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 11 கிலோமீட்டர் தொலைவிலும், பாலக்கோட்டில் இருந்து 20 கிலோ மீட்டர் தொலைவிலும் உள்ளது.  

## மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரில் மொத்த குடியிருப்புகள் 1,272 மொத்த மக்கள் தொகைகள் 5,334 ஆகும். இதில் 2,776 ஆண்களும், 2,558 பெண்களும் அடங்குவர்.  

## ஊரில் உள்ள கோயில்கள்
- செக்கோடி மாரியம்மன் கோயில்
- செக்கோடி கங்காதேவர் கோயில்

## மேற்கோள்
# செல்லியம்பட்டி


**செல்லியம்பட்டி** (*Selliyampatti*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643283. இந்த ஊரானது செல்லியம்பட்டி ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 10 கிலோமீட்டர் தொலைவிலும், பாலக்கோட்டில் இருந்து 13 கிலோ மீட்டர் தொலைவிலும், மாநிலத் தலைநகரான சென்னையிலிருந்து 293 கிலோமீட்டர் தொலைவில் உள்ளது.  

## மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரில் மொத்த குடியிருப்புகள் 1,054, மொத்த மக்கள் தொகைகள் 4,434 ஆகும். இதில் 2301 ஆண்களும், 2138 பெண்களும் அடங்குவர். ஊரில் கல்வியறிவு பெற்றவர்கள் விகிதம் 61.5 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்  

## ஊரில் உள்ள கோயில்கள்
- செல்லியம்பட்டி மாரியம்மன் கோயில்

## மேற்கோள்
# செங்கப்பசுவந்தலாவ்


**செங்கப்பசுவந்தலாவ்** (*Sengabasuvantalar*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643219. இந்த ஊரானது அ. மல்லபுரம் ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 32 கிலோமீட்டர் தொலைவிலும், பாலக்கோட்டில் இருந்து 10 கிலோ மீட்டர் தொலைவிலும் உள்ளது.  

## மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரில் மொத்த குடியிருப்புகள் 360, மொத்த மக்கள் தொகைகள் 1,470 ஆகும். இதில் 755 ஆண்களும்,715 பெண்களும் அடங்குவர்.  

## மேற்கோள்
# புல்-இ-தருந்தே அராமேயக் கல்வெட்டு



, ஆப்கானித்தான்]]  

**அசோகரின் புல்-இ- தருந்தே அரேமேயப் பாறைக் கல்வெட்டு** ( **Pul-i-Darunteh Aramaic inscription**) ஆப்கானித்தான் நாட்டின் லக்மான் மாகாணத்தில் புல்-இ- தருந்தே எனுமிடத்தில் பேரரசர் அசோகர் கிமு 260-ஆம் ஆண்டில் நிறுவிய அரமேய மொழியில் பொறித்த பாறைக் கல்வெட்டு ஆகும்.  
இப்பாறைக் கல்வெட்டை 1969-இல் பெல்ஜியத்தின் மானிடவியல் அறிஞர்கள் ஆப்கானித்தானின் லக்மான் பிரதேசத்தில் தற்செயலாக கண்டுபிடித்தனர். 1973-ஆம் ஆண்டில் இதே பகுதியில் இக்கல்வெட்டின் பிற துண்டுகள் கண்டுபிடிக்கப்பட்டது.  

1935-ஆம் ஆண்டில் கண்டுபிடிக்கப்பட்ட அசோகரின் இந்த அரமேய மொழிப் பாறைக் கல்வெட்டு, 1915-இல் ஜான் மார்ஷல் கண்டுபிடித்த அசோகரின் தட்சசீலம் கல்வெட்டு, அசோகரின் காந்தாரக் கல்வெட்டுகள் மற்றும் அசோகரின் காந்தார அரமேயம் கல்வெட்டுகள் போன்றே உள்ளது. இந்தக் கல்வெட்டு அசோகரின் ஆணைகள் கொண்டுள்ளது. இதை அசோகரின் சிறு பாறை ஆணைகளில் வகைப்படுத்த முன்மொழிந்துள்ளனர்.  

அசோகரின் புல்-இ- தருந்தே அரேமேயப் பாறைக் கல்வெட்டின் எழுத்துப்பெயர்ப்புகள்:  
**புல்-இ- தருந்தே கல்வெட்டு**

| வரிசை | அரமேய மொழி வரிகள் | எழுத்துப்பெயர்ப்பு | ஆங்கில மொழிபெயர்ப்பு |
| --- | --- | --- | --- |
| **1** |  |  |  |
| **2** |  |  |  |
| **3** |  |  |  |
| **4** |  |  |  |
| **5** |  |  |  |
| **6** |  |  |  |
| **7** |  |  |  |
| **8** | } |  |  |

## இதனையும் காண்க
- அசோகர் கல்வெட்டுக்களின் பட்டியல்
# கோரூர், ஹாசன்



**கோரூர்** (Gorur) என்பது தென்னிந்திய மாநிலமான கர்நாடகவின் ஹாசன் மாவட்டத்தில் உள்ள ஒரு சிறிய கிராமமாகும்.  

## அமைவிடம்
கோரூர் ஹாசன் மாவட்டத்தில் ஹாசன் வட்டத்தில் உள்ளது. இது ஹாசன்-குசால்நகர் சாலையில் அமைந்துள்ளது.  

## சுற்றுலா
கோரூர் அணை தோட்டமும் கோரூர் கோயிலும் ஏராளமான பார்வையாளர்களை ஈர்க்கின்றன. 1979ஆம் ஆண்டு ஹேமாவதி ஆற்றின்<nowiki/>குறுக்கே கோரூருக்கு மேலேயும் யாகச்சி சங்கமத்திலிருந்து கீழ்நோக்கியும் ஒரு அணை கட்டி முடிக்கப்பட்டது. இந்த அணை 58 மீட்டர் உயரமும், 4692 மீட்டர் நீளமும் கொண்டது. மேலும் 8502 ஹெக்டேர் நிலங்கள் பாசன வசதியைப் பெறுகிறது. ஹேமாவதி ஆறு தென்னிந்தியாவில் உள்ள கர்நாடகா மாநிலத்தின் சிக்மகளூர் மாவட்டத்தில் பல்லால ராயண கோட்டை அருகில் சுமார் 1,219 மீட்டர் உயரத்தில் மேற்கு தொடர்ச்சி மலையில் தொடங்குகிறது. இது ஹாசன் மாவட்டத்தின் வழியாக பாய்கிறது. அங்கு அதன் முக்கிய துணை நதியான யாகச்சி நதியும், பின்னர் மாண்டியா மாவட்டத்தில் கிருஷ்ணராஜசாகர் அருகே காவிரியுடன் இணைகிறது. தோராயமாக 245 கிமீ நீளம் கொண்ட இது சுமார் 5,410 கிமீ² வடிகால் பகுதியைக் கொண்டுள்ளது.  

## கோரூரைச் சேர்ந்த பிரபலங்கள்
சீறினிவாச ஐயங்கார் தாயார் இலட்சுமம்மாள் ஆகியோருக்கு பிறந்த **கோரூரு** என்றும் பிரபலமாக அறியப்பட்ட **கோரூரு ராமசுவாமி ஐயங்கார்** (1904-1991), ஓர் கன்னட எழுத்தாளர். இவரது நகைச்சுவைக்கும், நையாண்டிக்கும் நன்கு அறியப்பட்டவர். இவர் இந்திய சுதந்திர இயக்கத்தால் ஈர்க்கப்பட்டு மகாத்மா காந்தியின் தீவிர சீடர் ஆனார். 1942 ஆம் ஆண்டு வெள்ளையனே வெளியேறு இயக்கத்தில் பங்கேற்றதற்காகவும், 1947ஆம் ஆண்டு பிரிட்டிசு நிர்வாகத்தால் 2 மாதங்கள் சிறையில் அடைக்கப்பட்டார். இவரது மகன் இராமச்சந்திரன் 1947இல் இதே காரணத்திற்காக தியாகி ஆனார். 1947இல் சுதந்திரத்திற்குப் பிறகு, கோரூரு காதி வாரியத் தொழிற்சாலைகளில் பணியாற்றினார். *ஹல்லிய சித்திரகலு* (1930), *நம்ம ஊரின ரசிகரு* (1932) ஆகிய புகழ்பெற்ற புத்தகங்களை இவர் தனது வாழ்க்கையின் ஆரம்பத்தில் எழுதத் தொடங்கினார். இவரது "*அமெரிக்கடல்லி கோரூரு*" 1979, என்பது அமெரிக்காவில் உள்ள ஒரு உண்மையான இந்தியரின் நையாண்டி பயணக் குறிப்பாகும். இது இவருக்கு 1981இல் சாகித்ய அகாதமி விருதைப் பெற்றுத் தந்தது. இவரது சிறுகதையான " *பூதய்யன மக அய்யு* " (உண்மையான நிகழ்வுகளின் அடிப்படையில்) 1975இல் பிரபல இயக்குநர் எஸ். சித்தலிங்கய்யா அவர்களால் அதே பெயரில் கன்னடத் திரைப்படமாக எடுக்கப்பட்டது. *ஹேமாவதி*, *ஊர்வசி* ஆகிய புதினங்களும் திரைப்படங்களாக எடுக்கப்பட்டன. இவரது பயணக் குறிப்பு தொலைக்காட்சி தொடராக வெளிவந்தது. *ராசபலா*, *நம்ம ஊரின ரசிகரு*, *புட்ட மல்லிகே*, *ஹேமாவதி* , *கருடகம்பட தாசய்யா*, *மெரவணிகே* ஆகியவை இவரது பிற படைப்புகள் . இவரது இலக்கியப் பங்களிப்பை அங்கீகரிக்கும் வகையில் 1952ஆம் ஆண்டு கர்நாடக சட்ட மேலவைக்கு பரிந்துரைக்கப்பட்டார். 1971 ஆம் ஆண்டு மைசூர் பல்கலைக்கழகத்தில் கௌரவ முனைவர் பட்டம் பெற்றார். பெங்களூர் இராசாசி நகரில் உள்ள ஒரு சாலைக்கு இவரது பெயரிடப்பட்டது. கோரூரு ராமசுவாமி ஐயங்கார் 1991ஆம் ஆண்டு தனது 87ஆவது வயதில் காலமானார். இவரது பிறந்த நூற்றாண்டு 2005இல் கொண்டாடப்பட்டது இவரது குழந்தைப் பருவத்தின் நினைவுக் குறிப்புகள், *கோரூரு அவர பால்யதா ஆத்மா கதை* மரணத்திற்குப் பின் வெளியிடப்பட்டது.  

## படத்தொகுப்பு
# கிருட்டிணராச சாகர்


**கிருட்டிணராச சாகர்** (*Krishnarajasagara*) என்பது தென்னிந்திய மாநிலமான கர்நாடகவின் மண்டியா மாவட்டத்திலுள்ள ஒரு நகரம் ஆகும்.  

## நிலவியல்
கிருட்டிணராச சாகர் இல் அமைந்துள்ளது. இது சராசரியாக 791 மீட்டர்கள் (2595 அடி) உயரத்தில் உள்ளது. கிருட்டிணராச சாகர் நகரம் காவிரி ஆற்றின் குறுக்கே கட்டப்பட்ட நீர்த்தேக்கமான கிருட்டிணராச சாகர் அணைக்கு அருகில் உள்ளது. இந்த அணை**கண்ணம்பாடி அணை** என்றும் அழைக்கப்பட்டது. மைசூர் மகாராசா நான்காம் கிருட்டிணராச உடையார் நினைவாக இது பின் பெயர் மாற்றம் செய்யப்பட்டது. புகழ்பெற்ற இந்தியப் பொறியாளர் மோக்சகுண்டம் விசுவேசுவரய்யா இதை வடிவமைத்து கட்டினார்.  

கிருட்டிணராச சாகர் ஸ்ரீரங்கப்பட்டணத்திலிருந்து 18 கி.மீ. தொலைவிலும், மைசூரிலிருந்து 16 கி.மீ. தொலைவிலும், பெங்களூரிலிருந்து 143 கி.மீ. தொலைவிலும் உள்ளது. ஏமாவதி மற்றும் லட்சுமண தீர்த்தம் ஆகிய 2 ஆறுகளும் கிருட்டிணராச சாகர் நீர்த்தேக்கத்தில் காவிரியுடன் இணைகின்றன. இங்கு புகழ் பெற்ற பிருந்தாவன் பூங்கா உள்ளது.  

## மக்கள்தொகை
2001 மக்கள் தொகைக் கணக்கெடுப்புப்படி, கிருட்டிணராச சாகரின் மக்கள் தொகை 8510. ஆண்கள் 51% மற்றும் பெண்கள் 49%. சராசரி கல்வியறிவு 67% ஆகும். இது தேசிய சராசரியான 59.5% ஐ விட அதிகமாக உள்ளது: ஆண்களின் கல்வியறிவு 73%, பெண்களின் கல்வியறிவு 60%. இங்கு, 11% மக்கள் 6 வயதுக்குட்பட்டவர்கள்.
# ஒருகோட்டு மீன்


**ஒருகோட்டு மீன்** அல்லது **ஒற்றைக் கொம்பு மீன்** (*Naso*) என்பது முள்வால் வகையி குடும்பத்தைச் சேர்ந்த ஒரு பேரினமாகும். இந்த வகை மீன்கள் பொதுவாக யூனிகார்ன்ஃபிஷ்கள் (**unicornfishes)** என்று அழைக்கப்படுகின்றன, ஏனெனில் இதில் சில இன மீன்களுக்கு நெற்றியின் கொம்பு போன்ற ஒரு நீட்சி உள்ளதால் அவ்வாறு அழைக்கப்படுகின்றன. இந்த மீன்களின் வால் துடுப்பு பகுதியில் கூர்மையான இரண்டு முட்கள் உண்டு. இந்த மீன்கள் ஈட்டி கொண்டு மீன்பிடிக்கும் மீனவர்களியே பிரபலமாக உள்ளது. மேலும் இவற்றை முழுவதுமாக சுட்டு சமைக்கலாம். ஒருகோட்டு மீன்கள் பெரும்பாலும் பவளப் பாறைகளை சுற்றியே வாழ்கின்றன. இவை மாலைத்தீவுகளில் பெரும்பாலும் அல்கா மற்றும் ரோஷி (மாவு) ஆகியவற்றை உண்கிறது. இவை மாலத்தீவில் பிரபலமானவை.  

இந்த இனமானது இந்தோ பசிபிக் முழுவதும் ஆப்பிரிக்காவிலிருந்து ஹவாய் வரை பரவியுள்ளது.  

## இனங்கள்
இந்த பேரினத்தில் தற்போது அங்கீகரிக்கப்பட்ட 20 இனங்கள்:  

- *Naso annulatus* <small>(Quoy & Gaimard, 1825)</small> &ndash; whitemargin unicornfish
- *Naso brachycentron* <small>(Valenciennes, 1835)</small> &ndash; humpback unicornfish
- *Naso brevirostris* <small>(G. Cuvier, 1829)</small> &ndash; short-nosed unicornfish, spotted unicornfish
- *Naso caeruleacauda* <small>J. E. Randall, 1994</small> &ndash; bluetail unicornfish, blue unicorn
- *Naso caesius* <small>J. E. Randall & Bell, 1992</small> &ndash; gray unicornfish
- *Naso elegans* <small>(Rüppell, 1829)</small> &ndash; elegant unicornfish, orange-spine unicorn
- *Naso fageni* <small>Morrow, 1954</small> &ndash; horseface unicornfish
- *Naso hexacanthus* <small>(Bleeker, 1855)</small> &ndash; sleek unicornfish, blacktongue unicorn
- *Naso lituratus* <small>(J. R. Forster, 1801)</small> &ndash; orangespine unicornfish
- *Naso lopezi* <small>Herre, 1927</small> &ndash; elongated unicornfish
- *Naso maculatus* <small>J. E. Randall & Struhsaker, 1981</small> &ndash; spotted unicornfish
- *Naso mcdadei* <small>J. W. Johnson, 2002</small> &ndash; squarenose unicornfish
- *Naso minor* <small>(J. L. B. Smith, 1966)</small> &ndash; slender unicorn
- *Naso reticulatus* <small>J. E. Randall, 2001</small> &ndash; reticulated unicornfish
- *Naso tergus* <small>H. C. Ho, K. N. Shen & C. W. Chang, 2011</small>
- *Naso thynnoides* <small>(G. Cuvier, 1829)</small> &ndash; oneknife unicornfish
- *Naso tonganus* <small>(Valenciennes, 1835)</small> &ndash; bulbnose unicornfish
- *Naso tuberosus* <small>Lacépède, 1801</small> &ndash; humpnose unicornfish
- *Naso unicornis* <small>(Forsskål, 1775)</small> &ndash; bluespine unicornfish
- *Naso vlamingii* <small>(Valenciennes, 1835)</small> &ndash; bignose unicornfish